CELEX: 52004PC0550
Language: lt
Date: 2004-08-11
Title: Pasiūlymas Tarybos reglamentas iš dalies keičiantis Europos Parlamento ir Tarybos reglamento (EB) Nr. 2037/2000 nuostatas, susijusias su hidrochlorfluorangliavandenilių kvotų paskirstymo metais, atsižvelgiant į 2004 m. gegužės 1 d. įstojusias valstybes nares

Svarbus teisinis pranešimas

|

52004PC0550

Pasiūlymas Tarybos reglamentas iš dalies keičiantis Europos Parlamento ir Tarybos reglamento (EB) Nr. 2037/2000 nuostatas, susijusias su hidrochlorfluorangliavandenilių kvotų paskirstymo metais, atsižvelgiant į 2004 m. gegužės 1 d. įstojusias valstybes nares  /* KOM/2004/0550 galutinis */  

	Briuselis, 11.8.2004KOM(2004) 550 galutinisPasiūlymasTARYBOS REGLAMENTASiš dalies keičiantis Europos Parlamento ir Tarybos reglamento (EB) Nr. 2037/2000 nuostatas, susijusias su hidrochlorfluorangliavandenilių kvotų paskirstymo metais, atsižvelgiant į 2004 m. gegužės 1 d. įstojusias valstybes nares(pateikta Komisijos)AIŠKINAMASIS MEMORANDUMASŠis pasiūlymas iš dalies pakeisti pagrindinę Reglamento (EB) Nr. 2037/2000 datą siekiant nustatyti hidrochlorfluorangliavandenilių (HCFC) kvotų paskirstymą ES-25 gamintojams ir importuotojams atsižvelgiant tik į 2004 m. gegužės 1 d. įstojusias 10 naujųjų valstybių narių, yra būtinas dėl toliau nurodytų priežasčių.Papildoma informacija1999 m. yra pagrindinė pateikimo į rinką kvotos paskirstymo HCFC importuotojams data Europos Parlamento ir Tarybos reglamente (EB) Nr. 2037/2000. Dėl šios pagrindinės datos taikymo ES-15 pateikimo į rinką kvotos dalis, paskirta HCFC importuotojams ES-15, sudarė 4 %, o ES gamintojams 2003–2009 m. paskirta dalis – 96 % (Komisijos sprendimas 2002/654/EB).2004 m. HCFC pateikimo į rinką kvota ES-15 yra 2003 ODP tonos (Reglamento (EB) Nr. 2037/2000 III priedas), ES gamintojams – 1922,88 ODP tonos ir importuotojams – 80,12 ODP tonų.Stojimo sutartyje yra numatyta HCFC techninė adaptacija Reglamento (EB) Nr. 2037/2000 III priede (pateikimo į rinką kvotos), kad būtų atsižvelgta į naujųjų valstybių narių teisę į HCFC. 2004 m. HCFC pateikimo į rinką kvota išaugo iki 206 ODP tonų. 2004 m. gegužės 1 d. į ES įstojus naujosioms valstybėms narėms efektyvi HCFC kvota sudaro 137,33 ODP tonų (8/12 metinės kvotos). Derybose dėl stojimo nebuvo prašyta pakeisti pagrindinę datą.Po 2004 m. gegužės 1 d. reikia suderinti Komisijos sprendimą 2004/176/EB, kad būtų atsižvelgta į naujųjų valstybių importo reikalavimus kontroliuojamoms medžiagoms ir, inter alia , paskirstyti HCFC pateikimo į rinką kvotas. Taip pat reikia iš dalies pakeisti 2002 m. rugpjūčio 12 d. Komisijos sprendimą 2002/654/EB, nustatantį kvotų paskirstymo hidrochlorfluorangliavandenilių gamintojams ir importuotojams 2003–2009 metams mechanizmą pagal Reglamentą (EB) Nr. 2037/2000.Pradinis paskirstymasPradinis HCFC pateikimo į rinką kvotų paskirstymo projektas buvo atliktas remiantis pagrindine 1999 m. data. Remiantis naujųjų valstybių narių pateiktais duomenimis, papildomos kvotos, kuri būtų paskirta importuotojams 2004 m., procentinė dalis sudaro 3,9 %, o gamintojams ES-15 – 96,1 %, jeigu naujosiose valstybėse narėse HCFC gamintojų nėra. ES-10 HCFC kvota sudaro 137,33 ODP tonas (8/12 metinės kvotos). Gegužės 6 d. Vadybos komiteto posėdyje nemažai valstybių narių, remiamų kelių ES-15 valstybių narių, paragino remtis naujesne pagrindine HCFC kvotų paskirstymo data, ir šiam raginimui niekas neprieštaravo. Tam buvo pateikta daug priežasčių, ypač tai, kad siekiant atspindėti komercinę realybę būtų geriausia remtis pastarųjų metų pagrindine data, ir dėl šios priežasties ES-15 pagrindinę datą Reglamente 2037/2000 pakeitė 2000 metais.Argumentai už tai, kad būtų priimta naujesnė pagrindinė data (2002 ir 2003 m. vidurkis)-  Didžioji naujųjų valstybių narių ir ES-15 valstybių narių dauguma pritaria pagrindinės datos peržiūrai.-  2000 m. ES-15 pakeitė pagrindinę datą iš 1996 į 1999 m, iš dalies pakeisdama Reglamentą (EB) Nr. 2037/2000, kadangi 4 metų prireikė tam, kad reglamentas būtų patvirtintas valstybių narių, o valstybės narės reikalavo, kad importo duomenys pagrindinei datai būtų patys naujausi.-  Pakeitus pagrindinę datą aplinkai nebus padaryta jokio poveikio; tai tėra komercinė problema, kadangi visos pateikimo į rinką kvotos liks nepakitusios.-  Tai leis kai kuriems ES-10 komerciniams subjektams, kurių 1999 m. rinkoje dar nebuvo, tęsti savo veiklą 2002–2003 m.-  ES-25 teįvyks nedidelis bendras HCFC pateikimo į rinką kvotų paskirstymo poslinkis. Bendra gamintojų HCFC kvotos dalis sumažėtų 0,3 % – nuo 96,0 % iki 95,7 %, jeigu pagrindinė data būtų pakeista iš 1999 m. į 2002 ir 2003 m. vidurkį.Naujos pagrindinės datos rezultatas (2002 ir 2003 m. vidurkis)Pagrindinę datą pakeitus iš 1999 m. į 2002 ir 2003 m. vidurkį importuotojams naujosiose valstybėse narėse būtų paskirtos 10,35 ODP tonos, o gamintojams – 126,99 ODP tonos, lyginant su atitinkamai 5,44 ir 131,89 ODP tonomis 1999 metais.PasiūlymasTARYBOS REGLAMENTASiš dalies keičiantis Europos Parlamento ir Tarybos reglamento (EB) Nr. 2037/2000 nuostatas, susijusias su hidrochlorfluorangliavandenilių kvotų paskirstymo metais, atsižvelgiant į 2004 m. gegužės 1 d. įstojusias valstybes naresEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutartį, ypač į jos 57 straipsnio 2 dalį,atsižvelgdama į Komisijos pasiūlymą[1],kadangi:(1) 2000 m. birželio 29 d. Europos Parlamento ir Tarybos reglamente (EB) Nr. 2037/2000 dėl ozono sluoksnį ardančių medžiagų[2] pagrindine hidrochlorfluorangliavandenilių kvotų paskirstymo data laikomi 1999 m. HCFC rinka naujosiose valstybėse narėse nuo 1999 m. ženkliai pakito atsiradus naujoms bendrovėms ir pakitus rinkos dalims HCFC atžvilgiu. Jeigu tose naujosiose valstybėse narėse paskirstant HCFC kvotas būtų taikoma pagrindinė 1999 m. data, didelė dalis bendrovių negautų importo kvotų. Tai gali būti laikoma savavališkumu, ir dėl to galėtų būti pažeisti nediskriminavimo ir teisėtų lūkesčių principai.(2) Paprastai kvotos turėtų būti grindžiamos pačiais naujausiais ir būdingiausiais turimais skaičiais siekiant užtikrinti, kad nebūtų išstumta nemažai importuojančių bendrovių valstybėse narėse. Todėl būtų tinkama pasirinkti tuos metus, kuriems turima daugiausia naujausių duomenų. Siekiant geriausiai atspindėti komercinę HCFC rinkos padėtį naujosiose valstybėse narėse, 2002 ir 2003 metų rinkos dalies vidurkis turėtų būti nustatytas pagrindu tų valstybių narių bendrovėms.(3) Todėl reikėtų atitinkamai iš dalies pakeisti Reglamentą (EB) Nr. 2037/2000.(4) Šis reglamentas turėtų būti taikomas nuo naujųjų valstybių narių įstojimo dienos,PRIĖMĖ ŠĮ REGLAMENTĄ:1 straipsnisReglamento (EB) Nr. 2037/2000 4 straipsnio 3 dalies i punkte papildomai įrašomas šis i) punktas: „i) nukrypstant nuo h punkto kiekvienas gamintojas ir importuotojas Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje užtikrina, kad apskaičiuotas jų pateiktų į rinką arba pačių naudojamų hidrochlorfluorangliavandenilių, kurių apskaičiuoto lygio procentinis dydis nurodytas b, d, e ir f punktuose, lygis neviršija jų procentinės rinkos dalies vidurkio 2002 ir 2003 m.2 straipsnisŠis reglamentas įsigalioja kitą dieną nuo jo paskelbimo Europos Sąjungos oficialiajame leidinyje .Jis taikomas nuo 2004 m. gegužės 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas [1] OL L 244, 2000 9 29, p. 1, su paskutiniais pakeitimais, padarytais Reglamentu (EB) Nr. 1804/2003 (OL L 265, 2003 10 16, p. 1).[2] OL L 244, 2000 9 29, p. 1, su paskutiniais pakeitimais, padarytais Reglamentu (EB) Nr. 1804/2003 (OL L 265, 2003 10 16, p. 1).